བདག་གིས་རི་སྣ་དེ་ནས་སྐུ་མཁར་ཕྱིང་བ་སྟག་རྩེ་ལ་རྒྱང་ལྟ་བྱས་ཚེ།དེའི་ཞིག་རོ་དག་ད་དུང་ཨུ་ཚུགས་ཀྱིས་འགྱིང་འདུགསྐབས་དེར་ངས་ཕྱིང་བ་སྟག་རྩེ་ནི་ཨི་ཤོ་ལེགས་ཀྱིས་བརྩིགས་པའི་ཕོ་བྲང་ཡིན་པ་དྲན་བྱུང་ལ།དེ་ནི་སྟག་རྩེ།རྒོད་རྩེ།ཡང་རྩེ།ཁྲི་རྩེ།རྩེ་མོ་ཁྱུང་རྒྱལ།ཁྲི་བརྩིགས་འབུམ་གདུགས་བཅས་རྩེ་དྲུག་ཅེས་བཤད་པའི་གྲས་ཡིན་པ་ཡང་དྲན་བྱུང་།སྔོན་ཆད་ཀྱི་རྒྱལ་བོའི་ཕོ་བྲང་དེ་ཡང་ད་ལྟ་རི་རྩེ་ན་རྩིག་པ་ཞིག་རོ་འགའ་ཞིག་ལས་མི་འདུག་ཅིང་།དེའི་ཤུལ་གྱི་ས་རྡོ་རེ་རེའི་སྟེང་དུ་ཡལ་ཟིན་པའི་ལོ་རྒྱུས་ཀྱི་རི་མོ་བརྐོས་ཡོད་པ་འདྲ།